**Arbeidsark**

# **Ansvarskort**

773 jødiske personer fra Norge ble arrestert og deportert til leire i Europa under Holocaust, de aller fleste til utryddelsesleiren Auschwitz Birkenau. Kun 35 av disse overlevde.

Hvem gjorde det mulig å drepe norske jøder under andre verdenskrig? Hvem har ansvar for folkemordet?

## Del 1

* Se på kortene, studér tekst og bilder
* Hvem hadde mest ansvar og hvem hadde minst ansvar?   
  Lag deg en liste hvor du plasserer de ulike personene fra mest til minst ansvar.   
  Mener du f.eks at «Lise Hansen» hadde minst ansvar, plasserer du henne nederst på listen
* Var det noen på kortene som ikke hadde ansvar? Da skriver du dem ikke på din liste.

## Del 2

Når du er ferdig med din liste, svar på følgende spørsmål:

* Hvorfor har du kommet frem til denne lista med noen på topp og andre på bunn? Var noen vanskelige å plassere? Hvorfor?
* Hva slags ansvar hadde Himmler for drapet på jøder fra Norge sammenlignet med en norsk politimann som deltok i aksjonen? Hva gjør disse aktørene så forskjellige?
* Hva betyr det egentlig å ha ansvar?
* Hva er forskjellen på juridisk or moralsk ansvar? Hvem på lista di har juridisk ansvar og hvem har moralsk ansvar?
* Hvis noen spurte deg nå om hva slags mennesker som bidro til folkemord under andre verdenskrig, hva ville du svart?